2004E0293 — BG — 23.07.2007 — 003.001

Този документ е средство за документиране и не обвързва институциите

Изменен с

No

▼B

ОБЩА ПОЗИЦИЯ 2004/293/ОВППС НА СЪВЕТА

от 30 март 2004 година

за възобновяване на мерките в подкрепа на ефективно въвеждане на мандата на Международния трибунал за престъпления в бивша Югославия (МТПБЮ)

Член 1

1. Държавите-членки предприемат необходимите мерки да предотвратят влизането или транзитното преминаване през техните територии на лицата, включени в приложението, които са обвързани с дейности, които подпомагат на лицата на свобода да продължават да избягват правосъдие относно престъпления, за които МТПБЮ ги е обвинил, или действат по начин, който нарушава ефективното изпълнение на мандата на МТПБЮ.

2. Параграф 1 не задължава държавите-членки да отказват на своите граждани да влизат на тяхна територия.

3. Параграф 1, не засяга случаите, когато държава-членка е обвързана със задължение на международното право, а именно:

Съветът бива надлежно иформиран за всеки от тези случаи.

4. Параграф 3 се счита за приложим също в случаи, когато държава-членка е домакин на Организацията за сигурност и сътрудничество в Европа (ОССЕ).

5. Държавите-членки могат да предоставят изключения от мерките, наложени в параграф 1, когато пътуването е оправдано въз основа на спешна хуманитарна необходимост или при участие в междуправителствени срещи включително тези, насърчавани от Европейския съюз, когато се провежда политически диалог, който пряко подпомага МТПБЮ при изпълнението на неговия мандат.

6. Държава-членка, която желае да предостави изключения съгласно параграф 5, уведомява Съвета писмено. Дерогацията се счита за предоставена, освен ако един или повече членове на Съвета не повдигнат писмено възражение в рамките на 48 часа от получаване на уведомлението за предложеното изключение. В случай, че един или повече членове на Съвета повдигнат възражение, Съветът, като действа с квалифицирано мнозинство, може да реши да предостави предложеното изключение.

7. В случаи, когато съгласно параграфи 3, 4, 5 и 6 държава-членка разреши влизане, или транзитно преминаване на нейната територия на лица, включени в приложението, разрешението се ограничава за целта, за която е дадено и за конкретните лица.

Член 2

Съветът, като действа по предложение на държавите-членки или Комисията, приема изменения към списъка в приложението съгласно искането.

Член 3

За да се увеличи максимално влиянието на горепосочените мерки, Европейският съюз насърчава третите държави да предприемат рестриктивни мерки, подобни на тези, съдържащи се в настоящата обща позиция.

Член 4

Настоящата позиция влиза в сила от датата на приемането ѝ. Тя се прилага за период от 12 месеца. Тя ще бъде постоянно преразглеждана. Тя се възобновява или изменя, както е подходящо, ако Съветът прецени, че нейните цели не са осъществени.

Член 5

Настоящата обща позиция се публикува в Официален вестник на Европейския съюз.

▼M5

ПРИЛОЖЕНИЕ

11. KARADZIC (KARADŽIĆ), Luka

Син на: Vuko и Jovanka KARADZIC (KARADŽIĆ)

Дата на раждане/Място на раждане: 31 юли 1951 г., община Савник, Черна гора.

Паспорт №:

Лична карта №:

Други имена (прякори):

Адрес: Dubrovacka Street No 14, Белград, Сърбия, and Janka Vukotica Street No 24, Rastoci, община Niksic, Черна гора

Връзка с лица, обвинени във военни престъпления: Брат на Radovan KARADZIC (KARADŽIĆ)